Xitoyda avtobusning yo‘l o‘rtasidagi chuqurga tushishi oqibatida 6 kishi halok bo‘ldi

Xitoy shimoli-g‘arbidagi Sinin shahrida avtobusning yo‘l o‘rtasidagi chuqurga tushishi oqibatida YTH yuzaga keldi, deb xabar beradi “TASS”.

Hodisa oqibatida olti kishi halok bo‘ldi, yana 16 kishi jarohatlandi.
Avariya dushanba, 13-yanvar kuni mahalliy vaqt bilan 17:36 da yuz bergan. Barcha jabrlanuvchilar kasalxonaga olib ketilgan. Ularning ahvoli barqarorligi aytilmoqda.
YTH sabablari o‘rganilmoqda, tergov jarayoni boshlangan.